Fransiyada bolg‘a bilan qurollangan erkak ikki ayolga hujum qildi

Fransiyaning Sona va Luara departamentidagi Shalon-syur-Son kommunasida bolg‘a bilan qurollangan erkak ikki ayolga hujum qildi. Bu haqda “TASS” xabar bermoqda.

Aytilishicha, ayollardan biri yengil jarohatlangan. Jabrlanuvchi shifoxonaga yetkazildi, unga birinchi yordam ko‘rsatildi.
Hujumlar bir necha daqiqa farq bilan amalga oshirildi. Guvohlarning so‘zlariga qaraganda, hujum uyushtirgan erkak qora kiyim kiyib olgan hamda “Allohu akbar” deb hayqirgan.
Jinoyatchi voqea joyidan yashirinishga muvaffaq bo‘ldi. Uni topish ishlariga vertolyot jalb qilingan.